Smaugtapilviai

Smaugtapilviai (Apocrita) – plėviasparnių pobūris. Jam priklauso progresyviausi plėviasparniai. Nuo liemenpilvių skiriasi persmauka tarp krūtinės ir pilvelio. Pirmasis pilvelio segmentas suaugęs su krūtine, taigi iš tikrųjų persmauka yra tarp pirmo ir antro pilvelio segmentų. Patelių kiaušdėtis gali būti pakitęs į geluonį, naudojamą gynybai ar aukai paralyžiuoti. Lervos bekojės ir aklos, maitinasi arba šeimininko (augalo ar gyvūno) viduje, arba maitinamos suaugėlių.

Didžioji dalis smaugtapilvių – parazitoidai. Jų kiaušdėtis pritaikytas šeimininko, į kurį sudedami kiaušiniai, kūnui pradurti. Šeimininkais gali būti daugelis vabzdžių, rečiau kiti gyvūnai. Išsiritusios lervos maitinasi šeimininku, o baigusios vystymąsi jį nužudo. Esama ir hiperparazitų – parazitoidų, parazituojančių kitus parazitoidus. Parazitoidai gali būti panaudoti kaip biologinės kenkėjų kontrolės agentai. Geriausiai žinomi plėviasparniai parazitoidai – vyčiai.

Kita smaugtapilvių dalis – gėluoniniai plėviasparniai. Tai monofiletinė grupė, kuriai priklauso plėviasparniai, kurių kiaušdėtis pritaikytas nuodams švirkšti. Jiems priklauso visi bendruomeniniai plėviasparniai – bitės, širšės, vapsvos, kamanės, skruzdėlės. Manoma, kad kiaušdėčio panaudojimas gynybai buvo prielaida bendruomeniniam gyvenimo būdui atsirasti. Nebendruomeninių gėluoninių plėviasparnių lervas maitina motina atneštu grobiu arba žiedadulkėmis, nektaru. Bendruomeninių plėviasparnių lervos gali būti maitinamos grobiu, žiedadulkėmis, nektaru, sėklomis, grybais ar net neapvaisintais kiaušiniais (skruzdėlės).

 Šeimos 
 Antšeimis Bitiniai (Apoidea)
 Šeima Andrenidae
 Šeima Apidae
 Šeima Colletidae
 Šeima Dasypodaidae
 Šeima Halictidae
 Šeima Megachilidae
 Šeima Meganomiidae
 Šeima Melittidae
 Šeima Stenotritidae
 Šeima Ampulicidae
 Šeima Crabronidae
 Šeima Heterogynaidae
 Šeima Sphecidae
 Antšeimis Chrysidoidea
 Šeima Bethylidae
 Šeima Chrysididae
 Šeima Dryinidae
 Šeima Embolemidae
 Šeima Plumariidae
 Šeima Sclerogibbidae
 Šeima Scolebythidae
 Antšeimis Vapsviniai (Vespoidea)
 ŠeimaBradynobaenidae
 Šeima Skruzdėlės (Formicidae)
 Šeima Mutillidae
 Šeima Pompilidae
 Šeima Rhopalosomatidae
 Šeima Sapygidae
 Šeima Scoliidae
 Šeima Sierolomorphidae
 Šeima Tiphiidae
 Šeima Klostinės vapsvos (Vespidae)
 Antšeimis Ceraphronoidea
 Šeima Ceraphronidae
 Šeima Megaspilidae
 Antšeimis Chalcidoidea
 Šeima Agaonidae
 Šeima Aphelinidae
 Šeima Chalcididae
 Šeima Encyrtidae
 Šeima Eucharitidae
 Šeima Eulophidae
 Šeima Eupelmidae
 Šeima Eurytomidae
 Šeima Leucospidae
 Šeima Mymaridae
 Šeima Ormyridae
 Šeima Perilampidae
 Šeima Pteromalidae
 Šeima Rotoitidae
 Šeima Signiphoridae
 Šeima Tanaostigmatidae
 Šeima Tetracampidae
 Šeima Torymidae
 Šeima Trichogrammatidae
 Antšeimis Gumbavapsviniai (Cynipoidea)
 Šeima Austrocynipidae
 Šeima Cynipidae
 Šeima Figitidae
 Šeima Ibaliidae
 Šeima Liopteridae
 Antšeimis Evanioidea
 Šeima Aulacidae
 Šeima Evaniidae
 Šeima Gasteruptiidae
 Antšeimis Vyčiniai (Ichneumonoidea)
 Šeima Braconidae
 Šeima Ichneumonidae
 Antšeimis Megalyroidea
 Šeima Megalyridae
 Antšeimis Mymarommatoidea
 Šeima Mymarommatidae
 Antšeimis Platygastroidea
 Šeima Platygastridae
 Šeima Scelionidae
 Antšeimis Proctotrupoidea
 Šeima Austroniidae
 Šeima Diapriidae
 Šeima Heloridae
 Šeima Maamingidae
 Šeima Monomachidae
 Šeima Pelecinidae
 Šeima Peradeniidae
 Šeima Proctorenyxidae
 Šeima Proctotrupidae
 Šeima Roproniidae
 Šeima Vanhorniidae
 Antšeimis Stephanoidea
 Šeima Stephanidae
 Antšeimis Trigonaloidea
 Šeima Trigonalidae

Kategorija:Plėviasparniai